b'\n_START_ARTICLE_\nToyota Prius\n_START_PARAGRAPH_\nToyota Prius er en stor mellemklasse hybridbil der fremstilles af Toyota. Bilen har en elmotor, en benzinmotor og en generator, som er sammenkoblet via. et planetgear og en CVT-transmission. Den har et batteri af typen Nikkel-metalhydrid-akkumulator (NiMH) som oplades med generatoren, som drives af benzinmotoren, eller gennem at elmotoren udnyttes som generator ved bremsning (motorbremse)._NEWLINE_Ved middelbelastning kan benzinmotoren oplade batteriet samtidigt med at den driver bilen. Elmotoren og benzinmotoren kan udnyttes samtidigt til maksimal acceleration. Ved lav hastighedbenyttes kun elmotoren, og n\xc3\xa5r bilen holder stille er begge motorer frakoblede. Dog kan benzinmotoren ogs\xc3\xa5 k\xc3\xb8re ved lav fart, s\xc3\xa5fremt at batteriet tr\xc3\xa6nger til opladning, eller til opvarmningsbrug om vinteren. Opladning og drift fungerer fuldautomatisk. Hybridbilsprincippet giver lavere br\xc3\xa6ndstofforbrug og emissioner i forhold til en konventionel benzinbil is\xc3\xa6r ved k\xc3\xb8rsel i langsom bytrafik.\n_START_SECTION_\nToyota Prius i Danmark\n_START_PARAGRAPH_\nToyota Pris og andre hybridbiler har haft sv\xc3\xa6rt ved sl\xc3\xa5 igennem p\xc3\xa5 det danske marked. Det kan skyldes, at den danske bilafgiftsmodel betyder at prisen anno 2012 starter fra 390.000 danske kroner for tredje generation af Prius. I Sverige starter priserne for Prius fra 271.000 svenske kroner (ca. 227.000 danske kroner). I USA starter priserne for Prius fra $ 24.000 (ca. 135.000 kr.)\n_START_SECTION_\nTredje generations Prius\n_START_PARAGRAPH_\nP\xc3\xa5 Detroitmessen i januar 2009 pr\xc3\xa6senterede Toyota den tredje generationens Prius med st\xc3\xb8rre motor og st\xc3\xb8rre kabine. Til trods for dette er br\xc3\xa6ndstof\xc3\xb8konomien bedre end for tidligere modeller. Br\xc3\xa6ndstofforbruget for europ\xc3\xa6iske modeller er 3,9 liter/100 km (25,6 km/l) og CO\xe2\x82\x82-udslippet er 89 g/km.\n_START_SECTION_\nKombi\n_START_PARAGRAPH_\nKombiversionen af Prius s\xc3\xa6lges fra 2012 i Sverige som Prius+. Den har plads til 5+2 personer i tre s\xc3\xa6der\xc3\xa6kker. Br\xc3\xa6ndstofforbruget er 4,3 liter/100 km (23,3 km/l) og CO\xe2\x82\x82-udslippet er 96 g/km._NEWLINE_Prius+ er Toyotas f\xc3\xb8rste ikke opladelige hybrid med Lithium-ion-akkumulator.\n_START_SECTION_\nPlug-in hybrid\n_START_PARAGRAPH_\nEn plug-in hybridvariant af tredje generationens Prius, som siden \xc3\xa5rsskiftet 2011/2012 er blevet fremstillet i stor stil, kommer til Sverige i sommeren 2012. Den k\xc3\xb8rer 25 km kun p\xc3\xa5 elmotoren. Br\xc3\xa6ndstofforbruget ved blandet k\xc3\xb8rsel er 47,6 km/l (2,1 liter/100 km) og CO\xe2\x82\x82-udledningen er 49 g/km._NEWLINE_Seriefremstillingen er foreg\xc3\xa5et med baggrund i et to \xc3\xa5rigt storskala testforl\xc3\xb8b, hvor 600 Prius Plug-in k\xc3\xb8rte i trafikken i Europa, Japan, Nordamerika og Australien. To af dem Sverige.'